Η ***Garcinia gummi-gutta*** (κατά τον Γεννάδιο **Γαρκινία κόμμι το στακτόν**) είναι τροπικό είδος της Γαρκινίας, ιθαγενές στην Ινδονησία. Οι κοινές ονομασίες περιλαμβάνουν τις: **Γαρκινία η καμποτζιανή** (***Garcinia cambogia*** [πρώην επιστημονική ονομασία]), καθώς επίσης *brindleberry*, **οξυφοίνικας του Μάλαμπαρ** (*Malabar tamarind*) και **οξυφοίνικας γλάστρας** (καμποτζιανά: *kudam puli*, αγγλικά: *pot tamarind*). Ο καρπός της ομοιάζει με μικρή κολοκύθα και έχει χρώμα από πράσινο έως χλωμό κίτρινο.

Παρόλο που έχει λάβει σημαντική προσοχή από τα μέσα ενημέρωσης για τις επιπτώσεις της στην απώλεια βάρους, υπάρχει ηπατική τοξικότητα που σχετίζεται με τα εμπορικά παρασκευάσματα του εκχυλίσματος φρούτων, με κλινικές ενδείξεις οι οποίες δεικνύουν ότι δεν έχει σημαντική επίδραση στην απώλεια βάρους.

Καλλιέργεια
-----------

Δέντρο *Garcinia gummi-gutta* στην Κεράλα, ΙνδίαΗ *Garcinia gummi-gutta* καλλιεργείται για τους καρπούς της στη Νοτιοανατολική Ασία, στα παράκτια της Καρνάτακα / Κεράλα της Ινδίας και στα παράκτια της δυτικής και κεντρικής Αφρικής. Ευδοκιμεί στα πιο υγρά δάση.

Ώριμοι καρποί
Η *Garcinia gummi-gutta* είναι ένα από τα αρκετά στενά συγγενικά είδη Γαρκινίας από την οικογένεια των Κλουσιίδων (*Clusiaceae*). Με λεπτή φλούδα και βαθιούς κάθετους λοβούς, ο καρπός της *G. gummi-gutta* και των συναφών ειδών, κυμαίνεται από περίπου το μέγεθος ενός πορτοκαλιού έως το μέγεθος ενός γκρέιπφρουτ. Η *G. gummi-gutta* ομοιάζει περισσότερο με μια μικρή κιτρινωπή, πρασινωπή ή μερικές φορές κοκκινωπή κολοκύθα. Το χρώμα μπορεί να ποικίλει σημαντικά. Όταν οι φλούδες ξηραίνονται και σκληρύνονται κατά την προετοιμασία για την αποθήκευση και εκχύλιση, είναι χρώματος σκούρου καφέ ή μαύρου.

Κατά μήκος της δυτικής ακτής της Νότιας Ινδίας, η *G. gummi-gutta* ονομάζεται λαϊκά ως "Οξυφοίνικας του Μάλαμπαρ" (*Malabar tamarind*) και μοιράζεται τις μαγειρικές χρήσεις με τον οξυφοίνικα (*Tamarindus indica*). Το τελευταίο είναι ένα μικρό ενώ το πρώην, είναι ένα αρκετά μεγάλο αειθαλές δέντρο. Η *G. gummi-gutta* ονομάζεται επίσης και *goraka* ή, σε ορισμένες περιοχές, απλά *kattcha puli* (ξυνόκαρπος). Ονομάζεται *uppage* στη γλώσσα Κανάντα και οι καρποί συλλέγονται και αποξηραίνονται για πώληση προς τους αντιπροσώπους στο *Sirsi* της Καρνάτακα.

Φυτοχημικά
----------

Παρόλο που έχουν πραγματοποιηθεί λιγοστές μελέτες υψηλής ποιότητας, για τον προσδιορισμό της σύνθεσης του καρπού, το φυτοχημικό περιεχόμενό του περιλαμβάνει υδροξυκιτρικό οξύ, το οποίο μπορεί να εξαχθεί και να αναπτυχθεί ως συμπλήρωμα διατροφής. Άλλες ενώσεις που προσδιορίζονται στον καρπό είναι οι πολυφαινόλες, η λουτεολίνη και η καμπφερόλη.

Αξιώσεις απώλειας βάρους
------------------------

Στα τέλη του 2012, ο Δρ. Οζ,  ένας ιατρός διασημοτήτων των Ηνωμένων Πολιτειών, προήγαγε το εκχύλισμα *Garcinia cambogia* ως "μια συναρπαστική ανακάλυψη στην φυσική απώλεια βάρους". Οι παροτρύνσεις-αποδοχές του Δρ. Οζ για τα συμπληρώματα διατροφής, οι οποίες δεν έχουν καθόλου ή έχουν ελάχιστα επιστημονικά αποδεικτικά στοιχεία για την αποτελεσματικότητά τους, συχνά έχουν οδηγήσει σε σημαντική αύξηση της καταναλωτικής αγοράς των προωθούμενων προϊόντων.

Παρόλο που έχει λάβει σημαντική προσοχή από τα μέσα ενημέρωσης ότι έχει αντίκτυπο στην απώλεια βάρους, τα στοιχεία για τη *Garcinia cambogia* δεν υποστηρίζουν σαφή αποτελέσματα, ενώ τα ανεπιθύμητα συμβάντα στο γαστρεντερικό ήταν δύο φορές πιο συνηθισμένα σε σχέση με το εικονικό φάρμακο (*placebo*) σε μια μετα-ανάλυση του 2011 υποδεικνύοντας ότι το εκχύλισμα μπορεί να μην είναι ασφαλές για την ανθρώπινη κατανάλωση. Τα ανεπιθύμητα συμβάντα που συνδέονται με τη χρήση τέτοιων συμπληρωμάτων ("παρενέργειες") — ειδικά την ηπατοτοξικότητα, καθώς και τα γαστρεντερικά προβλήματα — οδήγησαν στην απομάκρυνση ενός προϊόντος από την αγορά.

### Δυσμενείς επιπτώσεις

Από το στόμα, 500 mg υδροξυκιτρικού οξέος τέσσερις φορές ημερησίως μπορεί να προκαλέσουν ναυτία, γαστρεντερική δυσφορία και κεφαλαλγίες.

### Αλληλεπιδράσεις με τα άλλα φάρμακα

Υπάρχει πιθανότητα η *Garcinia cambogia* να παρεμβαίνει στα συνταγογραφημένα φάρμακα, συμπεριλαμβανομένων εκείνων που χρησιμοποιούνται για τη θεραπεία των διαβητικών, του άσθματος και των διαταραχών πήξης του αίματος.

Μαγειρική
---------

Όταν ο καρπός ξηρανθεί για αρκετές ημέρες, γίνεται μαύρος με ζαρωμένο σώμα
Η *Garcinia gummi-gutta* χρησιμοποιείται στη μαγειρική, συμπεριλαμβάνοντας την παρασκευή πιάτων κάρυ. Ο φλοιός του καρπού και τα εκχυλίσματα των ειδών Γαρκινίας χρησιμοποιούνται σε πολλές παραδοσιακές συνταγές, ομοίως και διάφορα είδη Γαρκινίας χρησιμοποιούνται στην παρασκευή τροφίμων στο Άσαμ (Ινδία), στην Ταϊλάνδη, στη Μαλαισία, στη Μιανμάρ και σε άλλες χώρες της Νοτιοανατολικής Ασίας. Στην ινδική ιατρική της Αγιουρβέδα, οι «ξινές» γεύσεις λέγεται ότι ενεργοποιούν την πέψη. Στην Ινδία, το εκχύλισμα και η φλούδα της *G. gummi-gutta* είναι ένα καρύκευμα του κάρυ. Είναι ένα βασικό συστατικό όξυνσης στη νότια ταϊλανδική παραλλαγή του *kaeng som*, ενός ξινού κάρυ.

Ειδικότερα στη Σρι Λάνκα και τη Νότια Ινδία, η *Garcinia gummi-gutta* χρησιμοποιείται εμπορικά για τη θεραπεία ιχθύων. Τα δέντρα δύνανται να βρεθούν σε δασικές εκτάσεις όπως επίσης προστατεύονται και στις φυτείες που δίδονται για την παραγωγή πιπεριού, μπαχαρικών και καφέ.

Πινακοθήκη
----------

* Διατομή.Διατομή.
* Ξήρανση σε καπνό.Ξήρανση σε καπνό.
* Καρποί και φυλλώματα της Garcinia gummi-gutta στο Kottayam της Κεράλα.Καρποί και φυλλώματα της *Garcinia gummi-gutta* στο *Kottayam* της Κεράλα.
* Φύλλο Garcinia gummi-gutta.Φύλλο *Garcinia gummi-gutta*.
* Άνθος Garcinia gummi-gutta.Άνθος *Garcinia gummi-gutta*.

Δείτε επίσης
------------

* Γαρκινία
* Γαρκινία η ινδική

Παραπομπές
----------

1. ↑  Πρότυπο:ThePlantList
2. 1 2  Πρότυπο:GRIN
3. ↑  Tinworth, Kellie D; Harris, Patricia A; Sillence, Martin N; Noble, Glenys K (2010). «Potential treatments for insulin resistance in the horse: A comparative multi-species review». *The Veterinary Journal* (Science Direct) **186** (3): 282–291. doi:10.1016/j.tvjl.2009.08.032.. Ανακτήθηκε στις 6 October 2013.
4. 1 2  «Meals that heal - Soul curry». The Hindu. Ανακτήθηκε στις 3 Οκτωβρίου 2013.
5. 1 2  Lobb, A. (2009). «Hepatoxicity associated with weight-loss supplements: A case for better post-marketing surveillance». *World Journal of Gastroenterology* **15** (14): 1786–1787. doi:10.3748/wjg.15.1786. PMID 19360927.
6. 1 2 3  Onakpoya, Igho; Hung, Shao Kang; Perry, Rachel; Wider, Barbara; Ernst, Edzard (2011). «The Use of Garcinia Extract (Hydroxycitric Acid) as a Weight loss Supplement: A Systematic Review and Meta-Analysis of Randomised Clinical Trials». *Journal of Obesity* **2011** (December 14): 509038. doi:10.1155/2011/509038. PMID 21197150.
7. 1 2  «*Garcinia cambogia*». Drugs.com. 11 Μαΐου 2016. Ανακτήθηκε στις 12 Μαΐου 2018.
8. ↑  Publications & Information Directorate, Council of Scientific & Industrial Research (1986). G. cambogia Desr. The Useful Plants of India. (New Delhi: Publications & Information Directorate, 1986) 229.
9. ↑  "Fruit yellowish or reddish, size of an orange having six or eight deep longitudinal grooves in its fleshy pericarp. Pulp acid of a pleasant flavor. It is dried among the Singalese who use it in curries." Uphof, J.C. Th. (1968).
10. ↑  Rajeswari, N (29 July 2014). «Botanical Bonanza». Deccan Herald, Spectrum.. Ανακτήθηκε στις 29 July 2014.
11. ↑  «Chemistry, physiological properties, and microbial production of hydroxycitric acid». *Appl. Microbiol. Biotechnol.* **75** (5): 977–82. 2007. doi:10.1007/s00253-007-0962-4. PMID 17476502.
12. ↑  Sulaiman, C. T; Balachandran, I (2017). «LC/MS characterization of phenolic antioxidants of Brindle berry (Garcinia gummi-gutta (L.) Robson)». *Natural Product Research* **31** (10): 1191–1194. doi:10.1080/14786419.2016.1224871. PMID 27583573.
13. ↑  The Dr. Oz Show (November 5, 2012). Garcinia Cambogia: The Newest, Fastest Fat-Buster Αρχειοθετήθηκε 2014-04-21 στο Wayback Machine..
14. 1 2  Christensen, Jen· Wilson Jacque (19 Ιουνίου 2014). «Congressional hearing investigates Dr. Oz 'miracle' weight loss claims». CNN Health. Ανακτήθηκε στις 18 Σεπτεμβρίου 2016.
15. ↑  Heymsfield, S. B.; Allison, D. B.; Vasselli, J. R.; Pietrobelli, A.; Greenfield, D.; Nunez, C. (1998). «Garcinia cambogia (Hydroxycitric Acid) as a Potential Antiobesity Agent: A Randomized Controlled Trial». *J. Am. Med. Assoc.* **280** (18): 1596–1600. doi:10.1001/jama.280.18.1596. PMID 9820262.. Ανακτήθηκε στις 14 September 2016.
16. ↑  Soni, MG (2004). «Safety assessment of (-)-hydroxycitric acid and Super CitriMax, a novel calcium/potassium salt.». *Food Chem Toxicol* **42** (9): 1513–29. doi:10.1016/j.fct.2004.04.014. PMID 15234082.
17. 1 2  "The acid rinds of the ripe fruit are eaten, and in Ceylon are dried, and eaten as a condiment in curries." Drury, Heber (1873). «*Garcinia gambogia* (Desrous) N. 0. Clusiaceae». *The Useful Plants of India, second edition*. London: William H. Allen & Co. σελ. 220.
18. ↑  «G. Gummi-Gutta (Garcinia Cambogia) – An Ancient Indian Curry Condiment». US Premium Garcinia Cambogia. Αρχειοθετήθηκε από το πρωτότυπο στις 31 Ιανουαρίου 2019. Ανακτήθηκε στις 5 Μαΐου 2015.
19. ↑  «Kudampuli meencurry (fish curry with Malabar tamarind)». Secret Indian Recipe. Αρχειοθετήθηκε από το πρωτότυπο στις 30 Απριλίου 2018. Ανακτήθηκε στις 5 Μαΐου 2015.
20. ↑  «Kaeng Som Kung (Sour Curry with Shrimp)». Saveur. 26 Φεβρουαρίου 2015. Ανακτήθηκε στις 5 Μαΐου 2015.
21. ↑  «Gaeng Som Recipe, Thai Sour Curry Recipe of Shrimp, Okra and Roselle Leaves». Thai Food Master. 30 Μαρτίου 2011. Ανακτήθηκε στις 5 Μαΐου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γαρκινία κόμμι το στακτόν** |